ПРИЛАГАТЕЛНИ СЪС ЗНАЧЕНИЕ "КУХ - ЗА ОРЕХ, ЛЕШНИК” 
В РОДОПСКИТЕ ГОВОРИ 


Преди години по проекта „Родопски лексикален атлас“ в Секцията за бъл- 
гарска диалектология и лингвистична география бяха събрани лексикални ма- 
териали от 232 селища, от различни по тип родопски говори. 

Обект на изследване в настоящата работа са прилагателни със значение 
"кух - за орех, лешник”, регистрирани в родопските говори, изследвани по 
посочения проект. 

Най-широко разпространение има прилагателното чурук, което се среща в 
над 115 родопски села. Найден Геров определя значението на заемката от тур- 
ски език като "Чуруклив, изгнил, развален, нездрав, болнав, неопечен” (Геров 
1978: 562), а в тълковния речник са посочени значенията 1. Разяден от гниене; 
прогнил, шуплив, похабен. и 2. Болнав. (БТК 1995: 1073). 

Обликът чурук се среща във Костандово, Велинградско; Козаново, Бачко- 
во, Долнослав, Орешец, Асеновградско; Бабяк, Разложко; Дедево, Пловдив- 
ско, Смолян, Давидково, Габрица, Полковник Серафимово, Смолянско; Хух- 
ла, Ивайлоградско. 

Множество са фонетичните варианти, записани в говорите. Това са: чур ук 
- Чепинци, Маданско; ч уррк - Якоруда, Разложко; Ваклиново, Кочан, Жиже- 
во, Теплен, Гоцеделчевско; Барутин, Пещерско; Белотинци, Драмско; Селча, 
Девинско; Яврово, Лесково, Добростан, Павелско, Добралък, Наречен, Ма- 
лево, Орехово, Лъкавица, Джурково, Асеновградско; Лесково, Долно Фато- 
во, Брезе, Девинско; Райково, Славейно, Лъджа, Търън, Влахово, Чокманово, 
Турян, Бориково, Смолянско; Петково, Боровина, Ардинско; Средногорци, 
Лещак, Шаренка, Ерма река, Мъглища, Маданско; Тънково, Хасковско; Гор- 
ни Юруци, Покрован, Гугутка, Драбишна, Ивайловградско; Стрижба, Кру- 
мовградско; Царино, Момчилградско; ч урук’ – Ситово, Пловдивско; Кожари, 
Воднипад, Ждребово, Девинско; Устово, Писаница, Бостина, Хасовица, Долна 
Арда, Смолянско; Искра, Първомайско; Тракиец, Мандра, Хасковско; ч ур ўк’ 
- Сърница, Велинградско; Буйново, Девинско; Вълчан дол, Смолянско; Не- 
делино, Маданско; Сърница, Николово, Стамболово, Долно Ботево, Хасков- 
ско; Смирненци, Черна могила, Харманлийско; Мезек, Свиленградско; Егрек, 
Крумовградско; ч ур ук - Лилково, Пловдивско; Солища, Девинско; Момчи- 
ловци, Загражден, Момарско, Буково, Смолянско; Петров дол, Елховец, Ма- 
данско; Сив кладенец, Долно Луково, Ивайловградско; ч ‘рук — Косово, Смо- 
лянско; Тихомир, Крумовградско; чйр ўк’ – Смилян, Смолянско; Брястово, 
Хасковско; Горноселци, Ивайловградско; ч ирук — Годешево, Гоцеделчевско; 
ч ирук - Хвойна, Асеновградско; Гела, Девинско; чир ўк – Могилица, Смолян- 
ско, Долен Рудозем, Маданско; черрк - Богутево, Асеновградско; Чепеларе; 
ч ерук - Левочево, Смолянско; черук - Стойките, Широка лъка, Девинско; 

черук’ — Кремене, Смолянско; ч еррк - Кремене, Смолянско; Батанци, Бори- 
ново, Маданско; чер ўк — Витина, Маданско; чърук - Червен, Асеновград- 
ско; чър ук - Върбово, Девинско; ч урик - Гугутка, Ивайловградско; Аврен, 
Крумовградско; чир ик" — Девисилово, Крумовградско; ч йрик - Девисилица, 
Голям Девисил, Крумовградско; чирик - Малък Девисил, Крумовградско. 

Две хибридни прилагателни са оформени с чуждата основа чурук - 
ч’уруч’еф - Чавдарица, Пещерско; чуррч еф – Беден, Девинско; ч ур ўч еф 
- Ягодина, Триград, Девинско и чуруклиф - Ракитово, Велинградско. 

Обликът ч ур к със значение кух’ се среща в Мерданя и Каранци, Вели- 
котърновско!. 

Общобългарското прилагателно празен се открива в 23 родопски села със 
значение кух”. Това са: празен - Корница, Гоцеделчевско; Сивино, Смолян- 
ско; Варвара, Дебращица, Пазарджишко; празан - Дорково, Велинградско; 
Виево, Кутела, Смолянско; Оряховец, Ардинско; прӣзън - Осина, Гоцедел- 
чевско; Новаково, Асеновградско; празен - Боянци, Асеновградско; праз "ен 
— Змеица, Осиково, Девинско; Касъка, Радилово, Пещерско; Паталеница, Па- 
зарджишко; Момчиловци, Буково, Смолянско; Върбина, Маданско; праз ен 
- Слащен, Гоцеделчевско”. 

Прилагателното шуплив е представено в речника на Н. Геров като шюпли- 
вый 1. Что е изяденъ отъ чрьвякъ... 2. Что има шюплы, дупкы... 3. Хралопа- 
тый... 4. Слабый, кекавый... (Геров 1978: 590), а в тълковния речник са посо- 
чени значенията: 1. Който има шупли; шуплест. 2. Изяден отвътре. Шуплив 
орех. (БТР 1995: 1083). В родопските говори прилагателното се среща като 
шуплиф в Белица, Филипово, Добърско, Бачево, Елешница, Горно Драглище, 
Разложко; Разлог, Лъжница, Гоцеделчевско; Ловча, Сярско. Регистрирани са 
фонетични варианти като ш уплиф - Зърнево, Драмско; шупл 'йф — Илиндин, 
Гоцеделчевско; ш уприф - Волак, Драмско. 

С корен шуп- са оформени още шупкаф - Ореше, Дебрен, Гоцеделчевско; 
шупкалиф - Розово, Пещерско; шўпарлаф - Боголин, Крибул, Гоцеделчевско; 
шупарлаф - Козарско, Пещерско; Горно Луково, Ивайловградско; ш урпълаф 
— Малко Градище, Свиленградско; шупарл еф - Вълкосел, Гоцеделчевско; 
шупарлиф - Равногор, Пещерско; шупарлиф - Старцево, Маданско; Зла- 
тоград; шупърлиф - Тешово, Гоцеделчевско; шупорлоф - Беслен, Гоцеделчев- 
ско; шупарлоф - Туховища, Гоцеделчевско. 

В Архива за Български диалектен речник прилагателно шуплиф със зна- 
чение "кух” има следното географско разпространение: шуплиф - Бобошево, 
Дупнишко; Войнягово, Карловско; Костурско; и?илиф - Благоевградско; Де- 
бърско; ш уплиф - Самоков; шупл иф - Кюстендилско Краище. 

Общобългарският облик кух е регистриран в 14 родопски села, както и в 
речниците на българския език. Гръцката заемка (с преход ф > х; куф > кух) 
се среща в Драглище, Разложко; Делчево, Абланица, Баничан, Господинци, 
Гоцеделчевско; Ливадища, Драмско; Еникьой, Ксантийско; Царева поляна, 

Хасковско; Камилски дол, Ивайловградско; Черничево, Крумовградско; куй 
- Мулдава, Асеновградско; Горна Арда, Смолянско; а куф в Долен, Гоцедел- 
чевско; Забърдо, Асеновградско; 

Прилагателното паратик, от гръцко лорот ко (БЕР 1996: 67—68), със зна- 
чение кух” се открива в няколко родопски села: паратик - Пчеларово, Кър- 
джалийско; парат ик — Пилашево, Първомайско; Сусам, Хасковско; парат ко 
- Момчиловци, Смолянско. Много по-широко разпространение има значени- 
ето му "лош, зъл’ - Смолянско, Ардинско, Маданско, Асеновградско, Мом- 
чилградско, а като "свободен, незает” се среща в Първомайско, Варненско, 
Малкотърновско, Ахтопол. 

Заемката зох от гръцкото Собфоос (за плод) кух, празен’ (БЕР 1971: 655) се 
среща в говора на Парил, Лъки, Тешово, Гоцеделчевско; Черешово, Драмско, 
азоф - в Жълтуша, Маданско. 

В Крумовградско и Димотишко битуват лексемите каўк — Лимец, Кру- 
мовградско; кърк — Караклис, Димотишко; куйук — Бряговец, Крумовградско, 
все със значение "(за плод) кух, празен”, заети от тур. КоушК "кух, кухина в 
дърво” (БЕР 1979: 280). 

Безспорно най-голям интерес представлява прилагателното глух, регистри- 
рано в 14 села в Гоцеделчевско и едно в Разложко със значение "кух - за орех, 
лешник”. Това са Обидим, Разложко; Рибново, Балдево, Огняново, Скребатно, 
Осиково, Брезница, Добротино, Горно Дряново, Лещен, Гърмен, Ореше, Ляс- 
ки, Гоцеделчевско; глуф - Долно Дряново, Плетена, Гоцеделчевско. 

В Архива за БДР, в диалектни речници и архиви, в Речник на българския език, 
в Българския тълковен речник, в Българския етимологичен речник не е посочено 
значение кух” при тълкуването на лексемата глух. В тях основното значение с 
"който е лишен от способността да чува”, но освен това се представят и "глухо, 
затънтено (място), глуха доба "потайно време”, "За местност, улица и др. – в кой- 
то няма шум, движение; неоживен, безлюден, тих, пуст’ (РБЕ 1981: 219). 

Мария Войтила-Свежовска доказва, че прасл. *о/их- се свързва както с инд. 
евр. корен «К ек "чувам”, така и с инд.евр. корен *ве[и със семантика "при- 
теснявам, затварям”, от което прави извода, че глух има значение "който има 
„закрит“ слух” (Свежовска 1991). 

С. Толстая разглежда семантическия паралелизъм на гнездата *о/их- и 
#ер- и извежда 16 общи значения в славянските диалекти (Толстая 2007: 
417), които се отнасят до човек, животни, растения, обекти на възприятие, 
време, оръдия за действия, храна. Към всички тях можем да прибавим и непо- 
знатата досега сема "кух, празен — за орех, лешник”, регистрирана в западно- 
рупския гоцеделчевски говор. 

В говора на гоцеделчевските села значението "тих, пуст” на прилагателно- 
то глух се развило към празен”, "кух – за орех, лешник”. Това е ярък пример 
както за запазването на старинни значения в диалектите, така и за разширява- 
нето на семантиката на лексемите в диалектния сзик. 

БЕЛЕЖКИ 


' Сравнителният материал е ексцерпиран от Архива за Български диалектен речник в Сек- 
цията по българска диалектология и лингвистична география - Институт за български език 
„Проф. Л. Андрейчин“, БАН. 

2 За лингвогеографското представяне на прилагателните вж. приложената карта. 

